
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/2487-…/2016
Előterjesztés elkészítésének időpontja: 2016. május 19.
Előterjesztést készítette: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, minősített szótöbbség 
Mellékletek: Társulási megállapodás (egységes + korrektúrázott)
E L Ő T E R J E S Z T É S

Sülysáp Város Önkormányzata Képviselő-testületének
2016. május 26-án tartandó munkaterv szerinti ülésére

8. napirendhez

Tárgy:
Tápiómenti Területfejlesztési Társulás Társulási Megállapodásának módosításának 
Tisztelt Képviselő-testület!

Sülysáp Város Önkormányzata a csatornaberuházás kapcsán tagja a Tápiómenti Területfejlesztési Társulásnak. A Társulás alapdokumentuma a Társulási megállapodás, melynek tartalmi elemeit a Magyarország helyi önkormányzatairól szóló 2011. évi CLXXXIX. törvény (Mötv.) 93. §-a szabályozza.

Ennek alapján a Társulás Társulási Tanácsa 2016. május 3-án megtartott ülésen a 25/2016. (V. 03.) számú határozatával módosította a hatályos Társulási Megállapodást, amit azonban az Mötv. 88. § (2) bekezdése alapján a társulásban részt vevő képviselő-testületek mindegyikének jóvá kell hagynia, mégpedig minősített többséggel.
A módosításra azért volt szükség, hogy a Társulási Megállapodás is „lekövesse” a Társulás szervezetében és feladatkörében bekövetkezett változásokat, melyek a csatornaprojekt lezárásával bekövetkeztek, illetőleg rögzítse a Társulás további működésének kereteit. 

Az előterjesztés mellékletét képezi a megállapodás változás utáni egységes szerkezetű szövege, illetőleg külön – miután módosító dokumentumot a Társulás nem mellékelt, elektronikusan generált – dokumentumban áttekinthetők a módosítások (pirossal a törölt, kékkel a beemelt szövegrészek).
Kérem az előterjesztés szíves megtárgyalását, és a döntés meghozatalát.

…/2016. (V. 26.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján
1./ a Tápiómenti Területfejlesztési Társulás Társulási Megállapodásának a Társulási Tanács 31/2015. (IX. 14.) számú határozatával elfogadott módosítását és egységes szerkezetű szövegét jóváhagyja,

2./ felkéri és felhatalmazza a polgármestert a jóváhagyott Társulási Megállapodás aláírására.
Határidő: azonnal

Felelős: polgármester

Sülysáp, 2016. május 19.

Horinka László s.k.


polgármester

